**Pártfogó felügyelői tevékenység az Állampusztai Országos Bv. Intézetben**

1.A feltételes szabadságra bocsátással összefüggésben elrendelt pártfogó felügyelői vélemény elkészítése

Az elkészítése érdekében a pártfogó felügyelő az elítéltet meghallgatja és rendszeresen kapcsolatot tart vele, valamint vizsgálja a szabadulás utáni lakókörnyezetet. A pártfogó felügyelői vélemény vizsgálja az elítélt személyét, a szabaduláskor fennálló életkörülményeit, a bűncselekmény elkövetéséhez vezető oksági folyamatot. A vélemény kiterjed az elítélt családi állapotára, iskolai végzettségére, szakképzettségére, foglalkozására, munkahelyére vagy tanulói jogviszonyára, egészségügyi adataira, esetleges káros szenvedélyére, szociális helyzetére. Ilyen módon elősegíti az elrendelő döntését.

2.Környezettanulmányok készítése

A pártfogó felügyelő négy esetben készít környezettanulmányt:

- a feltételes szabadságra bocsátás lehetőségéből kizárt életfogytig tartó szabadságvesztésre ítéltek kötelező kegyelmi eljárása elbírálásához

- a szabadságvesztés félbeszakításra irányuló kérelem indokoltságának ellenőrzése céljából

- a reintegrációs őrizetbe helyezést megelőzően

- a fiatalkorú befogadó részlegbe helyezését megelőzően

3. Gondozás keretében végzett reintegrációs tevékenység

Alkalmazásának feltételeit a Bv. törvény 185. § (1) és (2) bekezdései szabályozzák. Célja, az elítélt szabadulásra történő eredményes felkészítése, társadalomba való visszailleszkedésének elősegítése, a szabadulás utáni jogkövető életmód kialakításához szükséges feltételek biztosítása, ezáltal a visszaesési kockázat mértékének csökkentése.

4. Utógondozás keretében végzett reintegrációs tevékenység

Eredményességét tekintve, hatékonyabb, ha a reintegrációs gondozással egységesen, komplex folyamatként valósul meg. Az utógondozás igénybevételének lehetőségére az utógondozott a szabadulását követően 1 évig jogosult.

5. A feltételes szabadságra bocsátás mellett elrendelt vagy fennálló pártfogó felügyelet végrehajtása

Büntetés-végrehajtási pártfogó felügyelő: Mácsai Éva

Telefonszám: 06-30/4398-738

E-mail cím: macsai.eva@bv.gov.hu

Büntetés-végrehajtási pártfogó felügyelő: Ujvári Enikő

Telefonszám: 06-30/2741-925

E-mail cím: ujvari.eniko@bv.gov.hu

Büntetés-végrehajtási pártfogó felügyelő: Juhász Mihály

Telefonszám: 06-30/2741-925

E-mail cím: juhasz85.mihaly@bv.gov.hu

Területi ügyfélfogadási helyek és időpontok:

**Kunszentmiklós**

Ügyfélfogadás helyszíne: Kunszentmiklósi Járási Hivatal Munkaügyi Kirendeltség

 6090 Kunszentmiklós, Rákóczi utca 62/A

Ügyfélfogadás időpontja: páros hetek keddi napján 9:00-12:00 óráig

**Kiskőrös**

Ügyfélfogadás helyszíne: 6200 Kiskőrös, Árpád utca 8.

Ügyfélfogadás időpontja: páratlan hetek keddi napján 9:00-12:00 óráig